| *Didelphis virginiana* |
| --- |
| *Didelphis virginiana* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Subreino: | Bilateria |
| Superfilo: | Deuterostomia |
| Filo: | Chordata |
| Subfilo: | Vertebrata |
| Infrafilo: | Gnathostomata |
| Superclase: | Tetrapoda |
| Clase: | Mammalia |
| Infraclase: | Marsupialia |
| Magnorde: | Ameridelphia |
| Orde: | Didelphimorphia |
| Familia: | Didelphidae |
| Subfamilia: | Didelphinae |
| Tribo: | Didelphini |
| Xénero: | *Didelphis* |
| Especie: | ***D. virginiana*** |

 |
| Nome binomial |
| *Didelphis virginiana*Kerr, 1792 |
| Subespecies |
| *Véxase o texto* |

***Didelphis virginiana*** é unha especie de mamífero marsupial didelfimorfo da familia dos didélfidos.

É o único marsupial de Norteamérica que vive ao norte do río Bravo.

Os seus antepasados evolucionaron en Suramérica, pero facilitoulle a invasión de América do Norte a formación do istmo centroamericano, durante o grande intercambio americano, hai tres millóns de anos.

Características
---------------

Trátase dun animal nocturno e solitario, do tamaño dun gato doméstico, sendo, por tanto a sarigüeia máis grande. Exitoso oportunista, con frecuencia pode verse nas vilas saqueando contedores de lixo, ou no pavimento das rúas como vítima de atropelo en accidentes de tráfico.

Comportamento
-------------

*Didelphis virginiana* é un animal de hábitos nocturnos. Cando se sente ameazada, expulsa un forte cheiro e faise a morta.

Taxonomía
---------

A especie foi descrita en 1792 polo médico, naturalista, escritor e tradutor escocés Robert Kerr, que a publicou no número 193 na revista *Linnaeus, Anim. Kingdom*.

Ao longo do tempo foi coñecida, ademais, polos seguintes sinónimos:

* *Didelphis breviceps*
* *Didelphis marsupialis virginiana*
* *Didelphis californica*
* *Didelphis yucatanensis*

e, ademais, distinguíronse as seguintes subespecies: 

* *Didelphis virginiana boreoamericana*
* *Didelphis virginiana breviceps*
* *Didelphis virginiana cozumelae*
* *Didelphis virginiana illinensium*
* *Didelphis virginiana pilosissima*
* *Didelphis virginiana pruinosa*
* *Didelphis virginiana texensis*
* *Didelphis virginiana woapink*

### Nomenclatura

O nome xenérico, *Didelphis*, deriva do grego antigo: do elemento δí- *dí-*, de δύο *dýo*, "dous", e o termo δελφυς *dělphys*, "útero", "matriz".

O específico, *virginiana*, do topónimo *Virginia*, (Virxinia, territorio dos Estados Unidos).

### Subespecies

Na actualidade, a comunidade científica recoñece tan só as seguintes:

Especie *Didelphis virginiana*
* *D. v. virginiana*
* *D. v. californica*
* *D. v. pigra*
* *D. v. yucatanensis*

Distribución xeográfica
-----------------------

Mapa de distribución (en amarelo).
Distribúese ao longo de gran parte da América do Norte, desde o océano Atlántico ao Pacífico. Introduciuse en California en 1910.

Hoxe en día chega até o sur do Canadá, e parece que aínda se está estendendo cara ao norte.

A súa área de distribución abarca o extremo suroriental do Canadá, a metade oriental e a costa occidental dos Estados Unidos, México (salvo o extremo noroccidental), Belize, Guatemala, Honduras, O Salvador, Nicaragua e Costa Rica.

Esta sarigüeia non era orixinalmente nativa dos oeste dos Estados Unidos. Foi intencionadamente introducida no oeste durante a gran depresión, probabelmente como unha fonte de alimento.

Estado de conservación
----------------------

A UICN, cualificou en 2008 o estado da especie como *LC* (pouco preocupante) debido, entre outras razóns, a que a súa presenza é común e xeneralizada en toda a súa área de dispersión, a que se adapta moi ben ás paisaxes modificadas polo ser humano. Aínda que a esta sarigüeia é cazada e atrapada con garamelos nalgunhas localidades para consumir como alimento, como actividade deportiva ou para protexer ás aves de curral, a especie non semella que fora afectada adversamente polos asentamentos humanos. De feito, a súa área de dispersión parece que está aumentando.

Notas
-----

1. ↑  Cuarón, A.D. Emmons, L. Helgen, K. Reid, F. Lew, D. Patterson, B. Delgado, C. & Solari, S. (2008). "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. 1 2 3  `*Didelphis virginiana* en Wilson & Reeder (eds.) (2005): *Mammal Species of the World*.
3. ↑  *Virginia Opossum* Arquivado 15 de setembro de 2019 en Wayback Machine. en Mass. Audubon.
4. ↑  Day, Leslie (10 May 2013). *Field Guide to the Natural World of New York City*. JHU Press. p. 225. ISBN 978-1-4214-1149-1.
5. ↑  William J. Krause & Winifred A. Krause (2006): *The Opossum: Its Amazing Story*. Columbia, Missouri: University of Missour. ISBN 0-9785-9990-X, p. 23.
6. ↑  *Didelphis virginiana* na *Lista vermella de especies ameazadas* da UICN. Versión 2014.3

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Didelphis virginiana Modificar a ligazón no Wikidata*** |

### Bibliografía

* Gould, Edwin; McKay, George & Kirshner, David (1988): *Encyclopedia of mammals*. San Diego, CA, USA: Academic Press. ISBN 978-0-1229-3670-1.
* Grzimek, B.; Schlager, N. e Olendorf, D. (2003): *Grzimek's Animal Life Encyclopedia*. Detroit: Thomson Gale.
* McKenna, M. C. e Bell, S. K. (1997): *Classification of Mammals Above the Species Level*. Nova York: Columbia University Press. ISBN 978-0-231-11013-8.
* Wilson & Reeder (eds.) (2005): *Mammal Species of the World* 2 vols. 3ª ed. Baltimore, Maryland, EUA: Johns Hopkins University Press. ISBN 978-0-8018-8221-4.

### Outros artigos

* Marsupiais
* Didélfidos
* Didelfinos
* Sarigüeias

### Ligazóns externas

* *Didelphis virginiana* en ADW.
* *Virginia Opossum* Arquivado 15 de setembro de 2019 en Wayback Machine. en Mass. Audubon *(en inglés)*.

|  |  |
| --- | --- |
| Control de autoridades | 
* Wd: Q147267
* EBID: ID

 |

|  |  |
| --- | --- |
| Identificadores taxonómicos | 
* ADW: Didelphis\_virginiana
* EOL: 328501
* EPPO: DIDEVI
* Fossilworks: 45705
* GBIF: 2439923
* iNaturalist: 42652
* IRMNG: 10194072
* ITIS: 179921
* IUCN: 40502
* MSW: 10400045
* NCBI: 9267

 |